Държавен вестник, бр. 86, 2017 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  86
– Трудности от навигационен характер  
и/или свързани с корабния трафик, които са 
предпоставка за допълнителни опасности и др.
Съображения от финансов характер или 
липса на сили и средства за борба с аварийни 
ситуации не следва да бъдат отчитани като 
фактор, налагащ отказ за допускане на кораб 
до място за убежище.
Координиращата страна следва да пре-
достави на Партниращата страна всяка 
информация, свързана с причините, довели 
до извода, че не е налице подходящо място 
за убежище под юрисдикцията на Коорди-
ниращата страна. 
В случай че Партниращата страна не е в 
състояние да предостави място за убежище 
под своята юрисдикция, тя трябва да уведо-
ми Координиращата страна за причините за 
своето решение.
В зависимост от развитието на ситуацията 
на борда на кораба или постигнато между 
Страните споразумение отговорността за 
координиране на ситуацията може да бъде 
прехвърлена на другата Страна. Прехвър-
лянето на координация в друга крайбрежна 
държава следва да се осъществява с офи-
циално уведомление, за предпочитане в 
електронен формат, от страна на държавата, 
първоначално отговаряща на събитието, на 
държавата, която ще поеме координацията, 
в съответствие с Приложение № 3 към на-
стоящото Споразумение.
С цел обмяна на информация и опит Стра-
ните ще се срещат при необходимост, но не 
по-рядко от веднъж в рамките на календарна 
година.
Член 4
Задължения
Всяка Страна следва да уведомява своевре-
менно другата Страна в съответствие с Прило-
жение № 1 за всички операции при получени 
сигнали, при които е налице възможност да 
бъде поискан достъп до място на убежище 
и употреба на съоръжения, намиращи се в 
другата Страна.
Всяка Страна, стриктно спазвайки поетите 
международни ангажименти, националното си 
законодателство, своите вътрешни процедури и 
йерархична подчиненост, следва да оправомо-
щи своя Морски спасително-координационен 
център (МСКЦ):
– да отговаря своевременно на искания 
за оказване на помощ от другата Страна и 
да предоставя всяка налична информация 
във връзка със ситуацията, довела до иска-
не за помощ, и с обхвата на необходимото 
съдействие;
– своевременно да организира заедно 
с други държавни органи допускане на 
кораб, нуждаещ се от помощ, до място за 
убежище или друго подходящо оперативно 
подпо­магане.
Исканията и отговорите на съответните 
МСКЦ на Страните следва да се отправят в 
съответствие с Приложение № 2. Горепосо-
чените искания се отнасят до информация, 
сътрудничество, подпомагане, териториални 
условия за влизане, данни за контакт и вся-
какви други данни, свързани с приемането 
на кораб в място за убежище.
Прехвърлянето на координацията следва 
да включва всяка информация, свързана със 
самото прехвърляне на координация между 
Страните, без подробна информация за инци-
дента. Подробна и съществена информация, 
отнасяща се до инцидента и бедстващия кораб, 
следва да бъде предоставяна непрекъснато 
при използване на Ситуационния доклад за 
място за убежище, както и обсъждана преди 
постигане на споразумение за прехвърляне 
на координацията.
Страните съвместно ще разработват и 
приемат график за съвместни практически 
упражнения за различни нива на персонал, 
участващ в процеса на приемане на кораб, 
нуждаещ се от помощ до място за убежище. 
Такъв график ще бъде разработен една година 
след влизане в сила на настоящото Споразу-
мение и ще бъде ревизиран ежегодно.
Член 5
Консултации и решаване на спорове 
Всеки спор, който би могъл да възникне 
между Страните по настоящото Споразумение, 
свързан с тълкуването и/или прилагането на 
същото, следва да бъде окончателно уреден 
посредством преговори или други мирни 
средства за решаване на спорове, за които 
Страните се споразумеят. 
Член 6 
Работен език на Споразумението
Работният език по време на съвместните 
действия, сътрудничество, срещи и упражне-
ния ще бъде английският език.
Член 7
Влизане в сила, изменяне и прекратяване 
Споразумението влиза в сила от датата, 
на която е подписано и от двете страни, и 
ще бъде в сила до денонсирането му от една 
от Страните.